חוק לפיקוח על ייצור הצמח ושיווקו

{{ח:התחלה}}
{{ח:כותרת|חוק לפיקוח על ייצור הצמח ושיווקו, התשע״א–2011}}

{{ח:פתיח-התחלה}}
{{ח:מאגר|2000790}} {{ח:תיבה|ס״ח תשע״א, 1075|חוק לפיקוח על ייצור הצמח ושיווקו|https://fs.knesset.gov.il/18/law/18_lsr_301228.pdf}}.
{{ח:סוגר}}
{{ח:מפריד}}

{{ח:סעיף|1|מטרת החוק}}
{{ח:ת}} מטרתו של חוק זה להבטיח ייצור ואספקה של תוצרת חקלאית טרייה מן הצומח המשמשת למאכל אדם, העומדת בתקנים של איכות ובטיחות, באמצעות קביעת נהלים לייצור התוצרת והסדרת מערכת בקרה ופיקוח על כל שלבי ייצורה ושיווקה, והכל לתועלת הצרכנים והיצרנים.

{{ח:סעיף|2|הגדרות}}
{{ח:ת}} בחוק זה –
{{ח:ת|סוג=הגדרה}} ”אישור“ – אישור שנתן המנהל לפי {{ח:פנימי|סעיף 9|סעיף 9(ב)}};
{{ח:ת|סוג=הגדרה}} ”בקרה“ – בקרה על ייצור או שיווק צמחים בהתאם לתנאי היתר, כאמור {{ח:פנימי|סעיף 8|בסעיף 8}};
{{ח:ת|סוג=הגדרה}} ”גוף בקרה“ – גוף שהמנהל נתן לו אישור לשמש גוף בקרה לפי {{ח:פנימי|סעיף 9|סעיף 9(ב)}};
{{ח:ת|סוג=הגדרה}} ”היתר“ – היתר לשימוש בסמל נוהל משופר שנתן המנהל לפי {{ח:פנימי|סעיף 5|סעיף 5(א)}};
{{ח:ת|סוג=הגדרה}} ”ייצור“ – כלל השלבים של תהליך גידול צמחים המיועדים למכירה לצרכנים, לרבות הכנת שטח גידול, זריעה, שתילה, גידול ואסיף;
{{ח:ת|סוג=הגדרה}} ”יצרן“ – מי שעוסק בייצור;
{{ח:ת|סוג=הגדרה}} ”מכירה“ – העברה בכל דרך מדרכי ההעברה;
{{ח:ת|סוג=הגדרה}} ”המנהל“ – עובד משרד החקלאות ופיתוח הכפר שמינה השר בהתאם להוראות {{ח:פנימי|סעיף 17|סעיף 17}};
{{ח:ת|סוג=הגדרה}} ”מפקח“ – עובד המדינה שהשר הסמיכו לפי {{ח:פנימי|סעיף 12|סעיף 12}};
{{ח:ת|סוג=הגדרה}} ”משווק“ – מי שעוסק בשיווק;
{{ח:ת|סוג=הגדרה}} ”הנוהל הבסיסי“ – נוהל ובו תנאים בסיסיים לייצור או לשיווק צמחים, כפי שקבע השר לפי {{ח:פנימי|סעיף 3|סעיף 3(ב)}};
{{ח:ת|סוג=הגדרה}} ”נוהל משופר“ – נוהל שהשר קבע לפי {{ח:פנימי|סעיף 3|סעיף 3(ג)}};
{{ח:ת|סוג=הגדרה}} ”סמל בקרה“ – סמל של גוף בקרה שהמנהל אישר לפי {{ח:פנימי|סעיף 9|סעיף 9(ב)}};
{{ח:ת|סוג=הגדרה}} ”עיבוד“ – כל פעולה לשינוי מרקם או צורה של צמח, לרבות שטיפה וחיתוך לשם הכנת הצמח למאכל אדם בלא כל טיפול נוסף, ולמעט פעולות הבחלה או חיתוך שמתבצעות בבית אריזה;
{{ח:ת|סוג=הגדרה}} ”צמח“ – ירקות ופירות, לרבות פירות הדר, המשמשים למאכל אדם, בטרם עברו תהליך עיבוד;
{{ח:ת|סוג=הגדרה}} ”שיווק“ – כלל השלבים של תהליך שיווק צמחים המיועדים למכירה לצרכנים, לרבות ייבוא, מיון, אריזה, סימון, הובלה ואחסון;
{{ח:ת|סוג=הגדרה}} ”השר“ – שר החקלאות ופיתוח הכפר.

{{ח:סעיף|3|הסדרת הייצור והשיווק}}
{{ח:תת|(א)}} לא ייצר אדם צמח ולא ישווקו אלא אם כן הוא מקיים את הנוהל הבסיסי לפחות.
{{ח:תת|(ב)}} השר יקבע בתקנות נוהל בסיסי, שיפורטו בו תנאים לייצור ולשיווק צמחים, לרבות לעניין בטיחות ואיכות פנימית וחיצונית של הצמחים, ואולם תנאים לעניין איכות ייקבעו בנוגע לשיווק בלבד, החל משלב המיון.
{{ח:תת|(ג)}} השר רשאי לקבוע בתקנות נוהל משופר, אחד או יותר, שיכלול, נוסף על תנאי הנוהל הבסיסי, תנאים שיקבע בעניינים כאמור בסעיף קטן (ב); קבע השר נוהל כאמור, יקבע סמל לאותו נוהל (בחוק זה – סמל נוהל משופר), שניתן יהיה לעשות בו שימוש לגבי צמחים המיוצרים ומשווקים בהתאם לתנאי אותו נוהל, בכפוף להוראות לפי חוק זה.
{{ח:תת|(ד)}} תקנות לפי סעיף זה יותקנו בהתייעצות עם מועצת הצמחים כמשמעותה {{ח:חיצוני|חוק מועצת הצמחים (ייצור ושיווק)|בחוק מועצת הצמחים (ייצור ושיווק), התשל״ג–1973}}, ובאישור ועדת הכלכלה של הכנסת, וכן –
{{ח:תתת|(1)}} לעניין שיווק צמחים – גם בהתייעצות עם שר התעשייה המסחר והתעסוקה;
{{ח:תתת|(2)}} לעניין בטיחות הייצור והשיווק של צמחים – גם בהסכמת שר הבריאות.

{{ח:סעיף|4|בקשה לקבלת היתר או לחידושו}}
{{ח:ת}} המבקש לקבל היתר לשימוש בסמל נוהל משופר או לחידושו, יגיש למנהל בקשה ויצרף לה את כל אלה:
{{ח:תת|(1)}} רשימת צמחים שהוא מבקש לסמן בסמל;
{{ח:תת|(2)}} רשימת נוהלי העבודה שלפיהם הוא ייצר או ישווק כל צמח;
{{ח:תת|(3)}} הסדר עם גוף בקרה לביצוע בקרה אצל המבקש (בחוק זה – הסדר בקרה);
{{ח:תת|(4)}} פרטים נוספים לפי דרישת המנהל.

{{ח:סעיף|5|היתר לשימוש בסמל נוהל משופר}}
{{ח:תת|(א)}} נוכח המנהל כי התקיימו התנאים המפורטים להלן, ייתן למבקש היתר לשימוש בסמל נוהל משופר, ורשאי הוא לקבוע בהיתר תנאים נוספים:
{{ח:תתת|(1)}} הבקשה הוגשה בהתאם להוראות {{ח:פנימי|סעיף 4|סעיף 4}};
{{ח:תתת|(2)}} אופן הייצור והשיווק המפורט בבקשה תואם את הוראות הנוהל המשופר;
{{ח:תתת|(3)}} המבקש לא הורשע בעבירה –
{{ח:תתתת|(א)}} לפי חוק זה או לפי {{ח:חיצוני|חוק להסדרת תוצרת אורגנית|חוק להסדרת תוצרת אורגנית, התשס״ה–2005}};
{{ח:תתתת|(ב)}} לפי חיקוק אחר, שמפאת מהותה, חומרתה או נסיבותיה, אין הוא ראוי לקבל היתר לפי חוק זה.
{{ח:תת|(ב)}} דחה המנהל בקשה לקבלת היתר, יודיע על כך למבקש בהודעה מנומקת בכתב.
{{ח:תת|(ג)}} תוקפו של היתר יהיה לתקופה של שלוש שנים.

{{ח:סעיף|6|התליית היתר וביטולו}}
{{ח:תת|(א)}} המנהל רשאי להתלות היתר או לבטלו אם התקיים אחד מאלה:
{{ח:תתת|(1)}} חדל להתקיים תנאי מהתנאים למתן ההיתר לפי {{ח:פנימי|סעיף 5|סעיף 5(א)}};
{{ח:תתת|(2)}} בעל ההיתר אינו ממלא אחר התנאים הנוספים שקבע המנהל לפי {{ח:פנימי|סעיף 5|סעיף 5(א)}};
{{ח:תת|(ב)}} המנהל לא יתלה או יבטל היתר כאמור בסעיף קטן (א), אלא אם כן הודיע על כך בכתב לבעל ההיתר 14 ימים לפחות לפני הביטול או ההתליה ונתן לו הזדמנות להשמיע את טענותיו לפניו בכתב או בעל פה.

{{ח:סעיף|7|סימון בסמל}}
{{ח:ת}} לא יסמן אדם צמח או אריזה של צמח בסמל נוהל משופר, אלא בהתאם להיתר וכשלצד סמל הנוהל המשופר מופיע סמל גוף הבקרה המבקר את קיום תנאי ההיתר.

{{ח:סעיף|8|תפקיד גוף בקרה}}
{{ח:תת|(א)}} גוף בקרה שבעל היתר התקשר עמו בהסדר בקרה, יבצע אצל בעל ההיתר בקרה על ייצור או שיווק צמח לפי תנאי ההיתר, ולא יתיר שימוש בסמל הבקרה שלו אלא אם כן הייצור או השיווק, לפי העניין, נעשים על פי תנאי ההיתר כאמור.
{{ח:תת|(ב)}} גוף בקרה ינקוט את כל האמצעים הנדרשים באופן סביר, בהתאם להוראות שקבע השר, באישור ועדת הכלכלה של הכנסת, כדי לוודא את קיום תנאי ההיתר בידי בעל ההיתר שהתקשר עמו בהסדר בקרה.

{{ח:סעיף|9|אישור גוף בקרה}}
{{ח:תת|(א)}} המבקש לשמש גוף בקרה יגיש למנהל בקשה בהתאם להוראות שקבע השר.
{{ח:תת|(ב)}} התקיימו במבקש התנאים המפורטים להלן, יאשר המנהל את המבקש כגוף בקרה ואת סמל הבקרה שלו, ורשאי הוא לקבוע באישור תנאים נוספים:
{{ח:תתת|(1)}} המבקש ועובדיו עומדים בדרישות השכלה וניסיון ובתנאים אחרים שקבע השר לפי {{ח:פנימי|סעיף 21|סעיף 21(א)(1)}};
{{ח:תתת|(2)}} מנהל המבקש ובעלי עניין בו לא הורשעו בעבירה שמפאת מהותה, חומרתה או נסיבותיה, אין זה ראוי לתת אישור למבקש;
{{ח:תתת|(3)}} אין בעיסוקו של המבקש, של מנהלו או של בעל עניין בו, דבר העלול לגרום למי מהם להימצא, במישרין או בעקיפין, במצב של ניגוד עניינים בין תפקידם האמור לבין עניין אישי שלהם או של קרובם, או לבין תפקיד אחר שלהם.
{{ח:תת|(ג)}} דחה המנהל בקשה כאמור בסעיף קטן (א), יודיע על כך למבקש בהודעה מנומקת בכתב.
{{ח:תת|(ד)}} בסעיף זה –
{{ח:תת|סוג=הגדרה}} ”אמצעי שליטה“, בתאגיד – כל אחד מאלה:
{{ח:תתתת|(1)}} זכות הצבעה באסיפה כללית של חברה או בגוף מקביל של תאגיד אחר;
{{ח:תתתת|(2)}} הזכות למנות דירקטור או מנהל כללי, ובתאגיד שאינו חברה – בעלי תפקידים דומים;
{{ח:תתתת|(3)}} הזכות להשתתף ברווחי התאגיד;
{{ח:תתתת|(4)}} הזכות לחלק ביתרת נכסי התאגיד לאחר סילוק חובותיו בעת פירוקו;
{{ח:תת|סוג=הגדרה}} ”בעל עניין“ – מי שמחזיק בחמישה אחוזים או יותר מסוג מסוים של אמצעי שליטה בתאגיד, ובחברה שניירות הערך שלה הוצעו לציבור ונסחרים בבורסה – מי שמחזיק ביותר מעשרה אחוזים, או מי שמכהן בהם כדירקטור או כמנהל כללי;
{{ח:תת|סוג=הגדרה}} ”מנהל“ – מנהל פעיל או האחראי מטעם המבקש על תחום הבקרה;
{{ח:תת|סוג=הגדרה}} ”קרוב“ – בן זוג, הורה, ילד, אח או אחות, או אדם אחר הסמוך על שולחנו של המבקש, של מנהל בו או של בעל עניין בו, ובן זוגו של כל אחד מאלה.

{{ח:סעיף|10|התליית אישור או ביטולו}}
{{ח:תת|(א)}} המנהל רשאי להתלות אישור שנתן או לבטלו, אם נוכח כי התקיים אחד מאלה:
{{ח:תתת|(1)}} חדל להתקיים תנאי מהתנאים למתן האישור לפי {{ח:פנימי|סעיף 9|סעיף 9(ב)}};
{{ח:תתת|(2)}} גוף הבקרה אינו ממלא אחר התנאים הנוספים שקבע המנהל לפי {{ח:פנימי|סעיף 9|סעיף 9(ב)}}.
{{ח:תת|(ב)}} המנהל לא יתלה או יבטל אישור כאמור בסעיף קטן (א), אלא אם כן הודיע על כך בכתב לגוף הבקרה 14 ימים לפחות לפני הביטול או ההתליה ונתן לו הזדמנות להשמיע את טענותיו לפניו בכתב או בעל פה.

{{ח:סעיף|11|תוצאות התליית אישור או ביטולו}}
{{ח:ת}} הותלה או בוטל אישור של גוף בקרה כאמור {{ח:פנימי|סעיף 10|בסעיף 10}}, לא יהיה בכך כדי לפגוע בתוקפו של סימון בסמל הבקרה של אותו גוף שנעשה כדין טרם ההתליה או הביטול.

{{ח:סעיף|12|הסמכת מפקחים}}
{{ח:תת|(א)}} השר רשאי להסמיך מפקחים, מבין עובדי המדינה, לשם פיקוח על ביצוע ההוראות לפי חוק זה; הסמכת מפקח שאינו עובד משרד החקלאות ופיתוח הכפר תיעשה בהסכמת השר שאותו עובד נמנה עם עובדי משרדו.
{{ח:תת|(ב)}} לא יוסמך מפקח לפי הוראות סעיף קטן (א), אלא אם כן התקיימו בו כל אלה:
{{ח:תתת|(1)}} משטרת ישראל הודיעה, לא יאוחר משלושה חודשים מפניית השר אליה, כי היא אינה מתנגדת להסמכתו למפקח מטעמים הנוגעים לשלום הציבור וביטחונו, לרבות בשל עברו הפלילי;
{{ח:תתת|(2)}} הוא קיבל הכשרה מתאימה בתחום הסמכויות שיהיו נתונות לו לפי חוק זה, כפי שהורה השר בהסכמת השר לביטחון הפנים, ובלבד שההכשרה לעניין בטיחות הייצור והשיווק של צמחים תהא כפי שהורה שר הבריאות;
{{ח:תתת|(3)}} הוא עומד בתנאי כשירות נוספים, ככל שהורה השר, בהסכמת השר לביטחון הפנים.
{{ח:תת|(ג)}} הודעה על הסמכת מפקח לפי סעיף זה תפורסם ברשומות.

{{ח:סעיף|13|סמכויות פיקוח ואכיפה}}
{{ח:תת|(א)}} לשם פיקוח על ביצוע ההוראות לפי חוק זה, רשאי מפקח –
{{ח:תתת|(1)}} להיכנס למקום שבו מייצרים או משווקים צמחים כדי לבדוק אותם ואת תהליכי ייצורם או שיווקם; ואולם לא ייכנס מפקח למקום המשמש למגורים בלבד, אלא על פי צו של בית משפט;
{{ח:תתת|(2)}} לדרוש מכל אדם הנוגע בדבר למסור לו כל ידיעה ומסמך שיש בהם כדי להבטיח את ביצוע ההוראות לפי חוק זה או להקל את ביצוען; בפסקה זו, ”מסמך“ – לרבות פלט כהגדרתו {{ח:חיצוני|חוק המחשבים|בחוק המחשבים, התשנ״ה–1995}};
{{ח:תתת|(3)}} ליטול דוגמאות של צמחים לשם מסירתן לבדיקה במעבדות שאישר המנהל לעניין זה לפי {{ח:פנימי|סעיף 21|סעיף 21(א)(3)}}, לשמור אותן או לנהוג בהן בדרך אחרת.
{{ח:תת|(ב)}} התעורר חשד לביצוע עבירה על הוראות לפי חוק זה, רשאי מפקח –
{{ח:תתת|(1)}} לחקור כל אדם הקשור לעבירה כאמור, או שעשויות להיות לו ידיעות הנוגעות לעבירה כאמור; על חקירה לפי פסקה זו יחולו הוראות {{ח:חיצוני|פקודת הפרוצדורה הפלילית (עדות)#סעיף 2|סעיפים 2}} {{ח:חיצוני|פקודת הפרוצדורה הפלילית (עדות)#סעיף 3|ו־3 לפקודת הפרוצדורה הפלילית (עדות)}}, בשינויים המחויבים;
{{ח:תתת|(2)}} לבקש מבית משפט צו חיפוש על פי {{ח:חיצוני|פקודת סדר הדין הפלילי (מעצר וחיפוש)#סעיף 23|סעיף 23 לפקודת סדר הדין הפלילי (מעצר וחיפוש) [נוסח חדש], התשכ״ט–1969}} (בסעיף זה – פקודת מעצר וחיפוש), ולבצעו; על חיפוש לפי פסקה זו יחולו הוראות {{ח:חיצוני|פקודת סדר הדין הפלילי (מעצר וחיפוש)#סעיף 24|סעיפים 24(א)(1)}}, {{ח:חיצוני|פקודת סדר הדין הפלילי (מעצר וחיפוש)#סעיף 26|26 עד 28}} {{ח:חיצוני|פקודת סדר הדין הפלילי (מעצר וחיפוש)#סעיף 45|ו־45 לפקודת מעצר וחיפוש}}, בשינויים המחויבים;
{{ח:תתת|(3)}} לתפוס כל חפץ הקשור לעבירה כאמור; על תפיסה לפי פסקה זו יחולו הוראות {{ח:חיצוני|פקודת סדר הדין הפלילי (מעצר וחיפוש)#פרק 4|הפרק הרביעי לפקודת מעצר וחיפוש}}, בשינויים המחויבים; לעניין זה, ”חפץ“ – לרבות צמחים ואמצעים לייצורם, חומרי אריזה ותכשירים כימיים.

{{ח:סעיף|14|זיהוי מפקחים}}
{{ח:ת}} מפקח לא יעשה שימוש בסמכויות הנתונות לו לפי חוק זה, אלא בעת מילוי תפקידו ובהתקיים שניים אלה:
{{ח:תת|(1)}} הוא עונד באופן גלוי תג המזהה אותו ואת תפקידו;
{{ח:תת|(2)}} יש בידו תעודה החתומה בידי השר, המעידה על תפקידו ועל סמכויותיו, שאותה יציג על פי דרישה.

{{ח:סעיף|15|השגה על החלטת גוף בקרה}}
{{ח:תת|(א)}} הרואה את עצמו נפגע מהחלטת גוף בקרה לפי {{ח:פנימי|סעיף 8|סעיף 8}}, רשאי להשיג עליה לפני המנהל בתוך 14 ימים מיום שניתנה.
{{ח:תת|(ב)}} הוגשה למנהל השגה כאמור בסעיף קטן (א), ייתן המנהל את החלטתו המנומקת בתוך שבעה ימי עבודה מיום קבלת ההשגה; עותק של ההחלטה יישלח למשיג.

{{ח:סעיף|16|ערר}}
{{ח:תת|(א)}} הרואה את עצמו נפגע מהחלטת המנהל לפי {{ח:פנימי|סעיף 5|סעיפים 5(ב)}}, {{ח:פנימי|סעיף 6|6(א)}}, {{ח:פנימי|סעיף 9|9(ג)}}, {{ח:פנימי|סעיף 10|10(א)}} {{ח:פנימי|סעיף 15|ו־15(ב)}}, רשאי לערור עליה לפני ועדת ערר בתוך 14 ימים מיום שנמסרה לו ההחלטה.
{{ח:תת|(ב)}} השר ימנה ועדת ערר בת שלושה חברים והם: נציג שר המשפטים, שהוא שופט בדימוס או מי שכשיר להתמנות שופט בית משפט שלום, והוא יהיה יושב ראש הוועדה, ושני חברים שימנה השר, האחד מבין עובדי משרדו והשני מתוך רשימה שתגיש לו התאחדות חקלאי ישראל; מבין חברי ועדת הערר, תמונה אישה אחת לפחות.
{{ח:תת|(ג)}} על ועדת הערר יחולו הוראות {{ח:חיצוני|חוק בתי דין מינהליים|חוק בתי דין מינהליים, התשנ״ב–1992}}, בשינויים המחויבים מחוק זה.
{{ח:תת|(ד)}} החלטת ועדת הערר ניתנת לערעור לפני בית משפט לעניינים מינהליים.

{{ח:סעיף|17|מינוי המנהל}}
{{ח:ת}} השר ימנה, מבין עובדי משרדו, מנהל לעניין חוק זה, וכן ממלא מקום למנהל שימלא את תפקידו בהעדרו; הודעה על מינוי המנהל וממלא מקומו תפורסם ברשומות.

{{ח:סעיף|18|פרסום}}
{{ח:תת|(א)}} המנהל יפרסם באתר האינטרנט של משרד החקלאות ופיתוח הכפר רשימה של היתרים ואישורים לפי חוק זה וכן הודעות על התלייתם או ביטולם.
{{ח:תת|(ב)}} היה הפרסום כאמור בסעיף קטן (א) בעניין גוף בקרה, יפרסם המנהל הודעה גם ברשומות.

{{ח:סעיף|19|עונשין}}
{{ח:תת|(א)}} מי שעשה אחד מאלה, דינו – קנס כאמור {{ח:חיצוני|חוק העונשין#סעיף 61|בסעיף 61(א)(1) לחוק העונשין, התשל״ז–1977}} (להלן – חוק העונשין) –
{{ח:תתת|(1)}} ייצר או שיווק צמח בניגוד להוראות {{ח:פנימי|סעיף 3|סעיף 3(א)}};
{{ח:תתת|(2)}} סימן צמח או אריזה של צמח בסמל בניגוד להוראות {{ח:פנימי|סעיף 7|סעיף 7}};
{{ח:תתת|(3)}} עשה שימוש בסמל של גוף בקרה אשר האישור שניתן לו הותלה או בוטל לפי הוראות {{ח:פנימי|סעיף 10|סעיף 10}}.
{{ח:תת|(ב)}} נעברה עבירה לפי סעיף זה בידי תאגיד, דינו – כפל הקנס הקבוע לאותה עבירה.

{{ח:סעיף|20|אחריות נושא משרה בתאגיד}}
{{ח:תת|(א)}} נושא משרה בתאגיד חייב לפקח ולעשות כל שניתן כדי למנוע ביצוע עבירות כאמור {{ח:פנימי|סעיף 19|בסעיף 19}} בידי התאגיד או בידי עובד מעובדיו; המפר הוראה זו, דינו – קנס כאמור {{ח:חיצוני|חוק העונשין#סעיף 61|בסעיף 61(א)(1) לחוק העונשין}}; לעניין סעיף זה, ”נושא משרה בתאגיד“ – מנהל פעיל, שותף למעט שותף מוגבל, או בעל תפקיד האחראי מטעם התאגיד על התחום שבו בוצעה העבירה.
{{ח:תת|(ב)}} נעברה עבירה לפי {{ח:פנימי|סעיף 19|סעיף 19}} בידי תאגיד או בידי עובד מעובדיו, חזקה היא כי נושא המשרה בתאגיד הפר את חובתו לפי סעיף קטן (א), אלא אם כן הוכיח כי עשה כל שניתן כדי למלא את חובתו.

{{ח:סעיף|21|ביצוע ותקנות}}
{{ח:תת|(א)}} השר ממונה על ביצוע חוק זה, והוא רשאי להתקין תקנות בכל עניין הנוגע לביצועו, לרבות בעניינים אלה:
{{ח:תתת|(1)}} קביעת תנאים לאישור גוף בקרה, ובכלל זה לעניין הרשעות קודמות, דרישות השכלה וניסיון של מבקש האישור ועובדי גוף הבקרה, אישור סמלו, נוהלי עבודתו והתליית אישורו או ביטולו;
{{ח:תתת|(2)}} דרכי הגשת בקשות;
{{ח:תתת|(3)}} תנאים לאישור מעבדות; תקנות לפי פסקה זו יותקנו בהתייעצות עם שר הבריאות;
{{ח:תתת|(4)}} קביעת אגרות בעד שירות שנותנת המדינה לפי חוק זה, לרבות בעד בקשה להיתר ובקשה לאישור גוף בקרה;
{{ח:תתת|(5)}} גביית תשלומים בשל הוצאות שהוציאה המדינה לפי חוק זה.
{{ח:תת|(ב)}} תקנות לפי סעיף קטן (א)(1), (4) ו־(5) יותקנו באישור ועדת הכלכלה של הכנסת.

{{ח:סעיף|22|שמירת דינים}}
{{ח:תת|(א)}} הוראות חוק זה באות להוסיף על הוראות כל דין אחר ולא לגרוע מהן.
{{ח:תת|(ב)}} אין במתן אישור לסמל בקרה משום מתן רשות לנצל סמל ניצול שלא כדין או בדרך שיש בה משום הפרת זכויות קיימות על פי כל דין.

{{ח:סעיף|23|}}
{{ח:ת}} {{ח:הערה|הנוסח שולב {{ח:חיצוני|חוק העבירות המינהליות|בחוק העבירות המינהליות, התשמ״ו–1985}}.}}

{{ח:סעיף|24|}}
{{ח:ת}} {{ח:הערה|הנוסח שולב {{ח:חיצוני|חוק בתי משפט לעניינים מינהליים|בחוק בתי משפט לעניינים מינהליים, התש״ס–2000}}.}}

{{ח:סעיף|25|}}
{{ח:ת}} {{ח:הערה|הנוסח שולב {{ח:חיצוני|חוק בתי דין מינהליים|בחוק בתי דין מינהליים, התשנ״ב–1992}}.}}

{{ח:סעיף|26|}}
{{ח:ת}} {{ח:הערה|הנוסח שולב {{ח:חיצוני|חוק מועצת הצמחים (ייצור ושיווק)|בחוק מועצת הצמחים (ייצור ושיווק), התשל״ג–1973}}.}}

{{ח:סעיף|27|תחילה}}
{{ח:ת}} תחילתו של חוק זה שנה מיום פרסומו.

{{ח:חתימות|התקבל בכנסת ביום ג׳ באב התשע״א (3 באוגוסט 2011).}}
* '''בנימין נתניהו'''
ראש הממשלה
* '''אורית נוקד'''
שרת החקלאות ופיתוח הכפר
* '''שמעון פרס'''
נשיא המדינה
* '''ראובן ריבלין'''
יושב ראש הכנסת
{{ח:סוגר}}
{{ח:סוף}}
[[קטגוריה:בוט חוקים]]